Извјештај са одржаног групног савјетодавно-инструктивног рада

реализованог у августу 2016. године

Групни савјетодавно инструктивни рад са наставницима енглеског језика у основним стручним и техничким школама и гимназијама је реализован у августу мјесецу у свим регијама Републике Српске: Бањалука, Приједор, Добој, Бијељина, Сарајевско-Романијска и Херцеговачка регија.

Савјетовање за наставнике енглеског језика у основним школама је реализовано у 5 градова, за 10 група наставника, којима је присуствовало 82,66% наставника енглеског језика.

Преглед градова, група и процената присуства ГСИР-у 2016. године:

|  |  |  |  |  |
| --- | --- | --- | --- | --- |
| Град/Општина | Школа домаћин | Датум | Број  група | Проценат  присуства |
| Приједор | ОШ „Б.Ћопић“ | 16.08.2016. | 2 | 68,33% |
| Бањалука | ОШ „Г.С.Раковски“ | 17.08.2016. | 2 | 90% |
| Добој | ОШ „В.Караџић“ | 19.08.2016. | 2 | 90% |
| Бијељина | ОШ „В.Караџић“ | 23.08.2016. | 2 | 92,5% |
| И.Сарајево | ОШ „С.Сава“ | 24.08.2016. | 2 | 62,5% |
| 5 градова | 5 школа |  | 10 група | 82,66% |

Дневни ред савјетовања:

1. Запажања са увида у рад наставника реализованих у претходном периоду
2. Припрема за наредну школску годину
3. Оцјењивање у настави енглеског језика
4. У оквиру прве тачке дневног реда наставници су упознати са најважнијим запажањима са реализованих увида у рад наставника, по сегментима увида.



1. У оквиру друге тачке дневног реда, дат је низ савјета наставницима у припреми за наредну школску годину, чији је дио произашао и из тачке један дневног реда.



1. У оквиру треће тачке дневног реда, реализована је презентација која је садржала теоријске поставке и принципе припремљене теме, након чега је вођена дискусија о аспектима, отежавајућим и олакшавајућим факторима који прате овај комплексан сегмент наставе енглеског језика.



1. На самом крају савјетовања, наставници су постављали и питања: о броју и врсти писмених провјера постигнућа, такмичењу ученика из енглеског језика, уџбеницима за нову школску годину, раду са ученицима са посебним потребама, раду са ученицима у комбинованом одјељењу (два и три разреда), о могућности увођења енглеског језика од првог разреда, писање оцјена из сликовне провјере у разредима разреден насатве и сл.

Закључци

Наставник треба да је упознат са и да у свом раду примјењује одредбе Закона о основном образовању и Правилника о оцјењивању ученика у основној школи као и Наставних програма за разреде у којима предаје у текућој школској години и методике наставе енглеског језика.

Наставни процес - стално радити на побољшању и унапређењу квалитета наставе енглеског језика као и њеном осавремењивању; користити савремене методе, облике рада, различите типове задатака и, у школи, доступна наставна средства и помагала.

Реализацију активности у наставном процесу што више усмјерити ка ученицима ангажовати ученике што је више могуће, само на тај начин ће моћи боље усвојити садржаје и бити оспособљени да комуницирају на енглеском језику.

Захваљујемо се директорима школа домаћина овогодишњег савјетовања за наставнике енглеског језика основних школа за одличну организацију, подршку и сарадњу.

Датум: 14.09.2016. године Татјана Богдановић,

Инспектор-просвјетни савјетник за енглески језик